

Atbildes uz ieinteresēto piegādātāju jautājumiem par atklāta konkursa “Ekspertu pakalpojums resoru pievienošanas procesa nodrošināšanai valsts pārvaldes vienotā pakalpojumu centra centralizēto pakalpojumu saņemšanai”
(iepirkuma identifikācijas Nr. VK 2024/02/ANM) nolikumu

Iepirkuma komisija 2024. gada 28. martā ir saņēmusi ieinteresētā piegādātāja papildu informācijas (skaidrojuma) pieprasījumu par atklāta konkursa “Ekspertu pakalpojums resoru pievienošanas procesa nodrošināšanai valsts pārvaldes vienotā pakalpojumu centra centralizēto pakalpojumu saņemšanai” (iepirkuma identifikācijas Nr. VK 2024/02/ANM) nolikumu un paskaidro turpmāko.

	[bookmark: _GoBack]Iepirkuma dokumentācijas sadaļa / aspekts
	KPMG komentārs

	Konkursa priekšmeta 1. un 3.  daļā: Komisija par Konkursa priekšmeta 1.daļas uzvarētāju atzīst to pretendentu, kura kvalifikācija un piedāvājums atbilst Konkursa nolikumā norādītajām prasībām un kura piedāvājums ir saimnieciski visizdevīgākais ar vienīgo vērtējuma kritēriju – viszemāko cenu, t.i., viszemākajām pretendenta speciālista (eksperta) cilvēkstundas izmaksām euro (EUR) bez PVN saskaņā ar finanšu piedāvājumā (Konkursa nolikuma 3-1. pielikums) norādītajām izmaksām.
	Ņemot vērā projekta apjomu un nozīmi attiecībā uz Valsts kases un valsts pārvaldes iestāžu attīstību, ieteicams paaugstināt prasības attiecībā uz Pretendentu atlasi. Iepirkumu labā prakse norāda uz nepieciešamību izmantot ne tikai atlases un kvalifikācijas / atlases prasības, kā arī zemākās cenas kritēriju, bet piemērot arī kvalitātes kritērijus, lai Pasūtītājam būtu iespējams mērķtiecīgāk izvērtēt kandidātu pieredzi un redzējumu par veicamo darbu uzdevumu. Piemēram, Iepirkumu uzraudzības biroja ieteikumi norāda uz kopējo tendenci veidot iepirkumus, kuros iekļauti kvalitātes kritēriji: 
“Publisko iepirkumu likuma (turpmāk – PIL) 51. pants regulē piedāvājumu izvērtēšanas kritēriju noteikšanu iepirkuma nolikumā. Regulējums pārņemts, ievērojot Direktīvā 2014/24/ES2 noteiktās prasības. Direktīvas 2014/24/ES 90. apsvērumā uzsvērts, ka, “lai sekmētu orientēšanos uz augstāku kvalitāti publiskajā iepirkumā, dalībvalstīm vajadzētu atļaut aizliegt vai ierobežot tikai cenas vai tikai izmaksu kritērija izmantošanu, lai izvērtētu saimnieciski visizdevīgāko piedāvājumu, ja tās uzskata, ka tas ir vietā.” Līdz ar to ir veikti grozījumi PIL 51. pantā, kuru mērķis ir veicināt kvalitātes kritēriju un aprites cikla izmaksu (PIL 52. pants) vērtēšanu publiskajos iepirkumos. Ar grozījumiem PIL, kas stājas spēkā 2023. gada 1. janvārī, tiek noteiktas tās jomas, kurās pasūtītājiem papildus cenai jāvērtē arī ar līguma izpildes kvalitāti vai energoefektivitāti saistītus piedāvājuma izvērtēšanas kritērijus. Šo grozījumu mērķis ir veicināt specifisku un detalizētu tehnisko prasību iestrādi piedāvājumu vērtēšanas kritērijos, tādējādi palielinot piegādātāju konkurenci, kas rezultēsies piedāvājuma ar labāko cenas un kvalitātes proporciju izvēlē, un līdz ar to efektīvākā pasūtītāja resursu izlietojumā.”[footnoteRef:2] [2:  https://www.iub.gov.lv/lv/media/7536/download?attachment] 

Tāpat jau šobrīd sagatavotais tehniskās specifikācijas projekts ietver aspektus, kuri iekļaujami Pretendenta piedāvājumā un būtu izmantojami kvalitātes novērtēšanai:
1. Pakalpojuma izpildes metodoloģija un plānotās darba metodes, norādot par katra darba uzdevuma veikšanu atbildīgās un iesaistītās personas (no Pakalpojuma sniedzēja puses);
2. Veicamo darbu izpildes apraksts ar analīzi par nepieciešamo informāciju un tās sniegšanas laikiem;
3. Pakalpojuma sniegšanas galveno risku un pieņēmumu raksturojums, kā arī to mazināšanas pasākumu apraksts.
Attiecīgi būtu iespējams piešķirt papildu punktus par Pretendenta redzējumu par darba uzdevuma izpildi (iesniedzot tehnisko piedāvājumu un organizējot piedāvājuma prezentāciju; no KPMG pieredzes ieteicams nevērtēt laika grafika detalizāciju un/vai pamatotību, jo tas Pretendentu izvēlētā pieeja var atšķirties izvēlēto metožu dēļ, kādēļ tie nebūtu savstarpēji salīdzināmi). Alternatīvi (vai kopā ar tehniskā piedāvājuma vērtēšanu) būtu iespējams piešķirt papildu punktus par piesaistīto ekspertu kvalitāti (piemēram, vairāk atbilstošu projektu, pieredze līdzvērtīgu zinātnisko institūciju vadībā u.c.). Gadījumā, ja Pasūtītājs izvēlēsies nevērtēt tehnisko piedāvājumu, uzskatām, ka augstāk norādīto apakšpunktu 1.-3. iekļaušana piedāvājumā būtu nelietderīga, jo radītu papildus laika patēriņu piedāvājuma sagatavošanā, kas nebūtu sasaistīta ar Pretendenta izredzēm uzvarēt konkursā. Papildus norādām, ka šo apakšpunktu norādīšana šobrīd ir pretrunā ar šādu tehniskās specifikācijas sadaļu: “Sniedzot tehnisko piedāvājumu, pretendents precīzi norāda  atbilstību katrai konkrētai tehniskās specifikācijas punkta/apakšpunkta prasībai, piemēram, norādot „nodrošināsim”, tāpēc būtu jāievieš skaidrība par to, vai un kādi aspekti tiks vērtēti attiecībā uz tehnisko piedāvājumu.
Aicinām iepazīties arī ar Elektronisko iepirkumu sistēmā atrodamo pēdējo 3 (trīs) gadu laikā organizēto iepirkumu nolikumiem zinātnisko institūciju un augstākās izglītības institūciju stratēģiskās plānošanas un funkciju auditu projektos, kuros tiek noteikti kvalitātes kritēriji Piegādātāja tehniskā piedāvājuma vērtēšanai.

	Atbilde.
	Nolikumā grozījumi netiks veikti. 
Pasūtītājs aicina Pretendentu atkārtoti iepazīties ar konkursa nolikumu, tehnisko specifikāciju, tajā skaitā ar pretendentam iesniedzamā tehniskā piedāvājuma nosacījumiem. Atbilstoši iepirkuma dokumentācijai Pasūtītājs nav definējis augstāk KPMG norādītās prasības, kā arī nav tehniskajā specifikācijā norādījis, ka “Sniedzot tehnisko piedāvājumu, pretendents precīzi norāda atbilstību katrai konkrētai tehniskās specifikācijas punkta/apakšpunkta prasībai, piemēram, norādot „nodrošināsim”. Vienlaicīgi vēršam uzmanību, ka nolikums un tehniskā specifikācija sagatavota ņemot vērā visus piemērojamos tiesību aktus un regulējumu publisko iepirkumu jomā, tai skaitā PIL 51. pantā par piedāvājuma izvērtēšanas kritērijiem noteikto attiecībā uz gadījumiem, kad piedāvājumu salīdzināšanai un izvērtēšanai var izmantot arī tikai cenu.

	Par prasībām Pretendenta piesaistītajam personālam
	Ņemot vērā projekta sarežģītību, kā arī ambīciju, ieteicams arī projekta izpildē piesaistīt starptautiskus ekspertus. To visatbilstošāk būtu darīt izveidojot atsevišķu eksperta lomu/ -as, piemēram, starptautisks eksperts ar pieredzi datu pārvaldības un analītikas jomā:
· vismaz maģistra grāds sociālajās zinātnēs, dabas zinātnēs vai inženierzinātnēs;
· pieredze projektos citā Eiropas Savienības valstīs pēdējo 5 (piecu) gadu (2019,. 2020., 2021., 2022., 2023. un 2024. gadā līdz piedāvājumu iesniegšanas dienai) laikā, kuru ietvaros veikta datu pārvaldība un analītisku jautājumu risināšana, priekšlikumu sagatavošana Resoru pārejai no esošām uzskaites sistēmām uz centralizētā platformā.
Nepieciešamība pēc starptautiska eksperta būtu saistīta arī, piemēram, ar tehniskās specifikācijas 3. daļas “Eksperta pakalpojumi ar kompetenci datu pārvaldības un analītikas jomā” apakšpunktu “ 4. Balstoties uz starptautisko praksi vai biznesa vidē vai valsts pārvaldē izstrādātiem piemēriem, sniegt datos balstītus priekšlikumus grāmatvedības datu pārvaldības, analīzes un biznesa inteliģences risinājumiem.”.
Ņemot vērā ārzemju ekspertu iesisti būtu jāmaina nolikuma punkts 3.3.4. “Visi Konkursa nolikuma 3.3.1. – 3.3.3. apakšpunktā pieprasītie speciālisti var brīvi mutiski un rakstiski sazināties latviešu valodā (Pasūtītājam ir tiesības pieprasīt pretendentam iesniegt valsts valodas zināšanas apliecinošus dokumentus).” Iekļaujot, ka projekta izpilde tiek organizēta latviešu valodā un saziņa ar ārzemju ekspertiem var tikt nodrošināta caur projekta vadību latviešu valodā.

	Atbilde.
	Nolikumā grozījumi netiks veikti. 
Pasūtītājs, izvērtējot iepirkuma priekšmeta specifiku un sarežģītību, ir definējis nepieciešamo ekspertu lomu un kompetenci. Izvirzot prasību obligāti piesaistīt ārzemju ekspertu, tiktu nepamatoti sašaurināts pretendentu loks. Vienlaicīgi pretendenti pakalpojumu izpildē nav ierobežoti un var piesaistīt ārvalstu ekspertus, komunikāciju nodrošinot ar tulka starpniecību. Turklāt, jau bez minētā nepamatoti sašaurinātā pretendentu loka riska, atbalstot attiecīgos grozījumus nolikumā, būtu ne tikai jāpārtrauc iepirkuma procedūra un jāizsludina jauns iepirkums, apdraudot sekmīgu projekta realizāciju saistībā ar valsts pārvaldes vienotā pakalpojumu centra izveidi centralizēto pakalpojumu saņemšanai, bet arī tiktu radītas nepamatotas priekšrocības atsevišķiem potenciālajiem pretendentiem.







